Sydney Pollack

Sydney Pollack , foi un direutor de cine, productor y actor norteamericanu ganador del premiu Óscar.

 Biografía 
 Anicios 
Nació en Lafayette (Indiana), nuna familia xudía d'inmigrantes rusos, d'onde se treslladó a Nueva York pa siguir la so carrera teatral. De 1954 a 1960 estudió y enseñó interpretación y intervieno en dellos montaxes de Broadway. De 1960 a 1965 dirixó más de 80 espectáculos de televisión y ganó varios premios Emmy.

Llueu de dirixir programes dramáticos pa la televisión, entamó la so carrera nel cine con The Slender Thread, en 1966.

 Carrera 
Depués d'un irregular entamu como direutor de cine, foi nomáu al Óscar en 1969 por They Shoot Horses, Don't They?, tamién premiada nos festivales de Cannes, Bruxeles y Belgráu. Realizó varies películes protagonizaes por Robert Redford, ente elles Jeremiah Johnson (1972), cola qu'algamó un gran ésitu de crítica que se repetiría nel filme The Way We Were (1973).

Na década de los 80 rescampló por Absence of Malice (1981), con Paul Newman, y Tootsie (1982), con Dustin Hoffman, película que consiguió 10 nominaciones al Óscar. En 1985 ganó esti premiu pola direición d'Out of Africa, protagonizada por Robert Redford y Meryl Streep. Otres películes de la so filmografía son The Yakuza (1974), The Electric Horseman (1979), Havana (1990), The Firm (1993), Sabrina (1995) y Random Hearts (1999). Como actor intervieno en abondoses producciones, como la propia Tootsie, Husbands and Wives (1992, de Woody Allen) o Eyes Wide Shut (1999, de Stanley Kubrick).

 Muerte 
El cineasta finó'l 26 de mayu de 2008 na so casa de Los Angeles por mor d'un cáncer diagnosticáu 10 meses primero.

 Filmografía (esbilla) 
 Michael Clayton (Michael Clayton) (2007) productor executivu y actor
 The Interpreter (2005) direutor, productor executivu y actor
 Sketches of Frank Gehry (2005) direutor
 Cold Mountain (2003) productor
 The Quiet American (2002) productor executivu
 Iris (2001) productor executivu
 The Talented Mr. Ripley (1999) productor executivu
 Eyes Wide Shut (1999) actor
 Random Hearts (1999) direutor
 Sliding Doors (1998) productor
 Sabrina (1995) direutor/productor
 Sense and Sensibility (1995) productor executivu
 The Firm (1993) direutor/productor
 Husbands and Wives (1992) actor
 Havana (1990) direutor/co-productor
 The Fabulous Baker Boys (1989) productor executivu
 Out of Africa (1985) direutor/productor
 Tootsie (1982) direutor/productor/actor
 Absence of Malice (1981) direutor/productor
 The Electric Horseman (1979) direutor/actor
 Bobby Deerfield (1977) direutor/productor
 The Yakuza (1975) direutor/productor
 Three Days of the Condor (1975) direutor
 The Way We Were (1973) direutor
 Jeremiah Johnson (1972) direutor
 They Shoot Horses, Don't They? (1969) direutor/guionista/productor
 Castle Keep (1968) direutor
 The Swimmer (1968) co-direutor
 The Scalphunters' (1968) direutor
 This Property Is Condemned (1966) direutor
 The Slender Thread'' (1965) direutor

 Premios 

 Premios Óscar 
 Añu  Estaya  Película Resultáu2007Óscar a la meyor películaMichael ClaytonNominación2007Óscar a la meyor direiciónTony GilroyNominación1985Óscar a la meyor películaOut of AfricaGanador1982Óscar a la meyor películaTootsieNominación1982Óscar a la meyor direiciónTootsieNominación1969Óscar a la meyor direiciónThey Shoot Horses, Don't They?Nominación

 Referencies 

 Enllaces esternos 
 Ficha de Sydney Pollack en IMDB

Pollack
Categoría:Ganadores del premiu Óscar
Categoría:Actores y actrices de Nueva York